ร้านนี้อยู่แถวๆ พระราม5 สามารถมาทางท่าน้ำนนท์ได้
หากกลัวรถติด ในร้านมีประมาน5-6 โต๊ะ
โต๊ะละ 2-4 คน แล้วแต่เก้าอี้ แต่ไม่ต้องห่วงนะคะ
เพราะว่า โต๊ะสามารถมีมาเสริมได้ รวมทั้งเก้าอี้ด้วย

ในร้านมีน้ำเปล่า บริการตัวเองอยู่ทางด้านขวาของร้าน
มีห้องน้ำ1 ห้อง มีอ่างล้างมือให้ ไม่มีที่จอดรถ
แต่สามารถจอดบริเวณหน้าร้านได้

แต่ขอ ติ เรื่องนึงนะคะ อาจจะเพราะเป็นร้าน Street
เลยมีกลิ่นน้ำเน่า จากท่อระบายน้ำนิดหน่อย

ร้านเป็นร้านแบบเปิด ไม่มีที่ปรับอากาศ มีแต่
แอร์ธรรมชาติ และ พัดลม ไม่มั่นใจว่ามี 1 ตัวหรือเปล่า
หากใครที่มา อยากให้มียากันยุงนิดหนึ่ง ถ้ากลัวยุงกัดนะคะ

ที่ไปชิมไปประมาน 1 ทุ่มนิดๆ กินเสร็จประมาณ2 ทุ่ม
รอนานนิดนึงเพราะว่า อาจจะเพราะทำคนเดียว

มีผู้ชายประมาน 3 คนได้มั้ง ช่วงเก็บโต๊ะ แล้วก็เสริฟ
เจ้าของร้านเป็นผู้หญิง (เขาบอกกันมาว่าแซ่บ) 
แต่เค้าไม่เห็นอะ วันที่ไปทจขร. ใส่ผ้าปิดปากอยู่บวกกับ
ข้าพเจ้าเป็นคนสายตาสั้น555555

ที่สั่งไปมีทั้งหมด 3 อย่าง
1 ปังเย็นภูเขาไฟ
2 นมถัง
3 ซุ๊ปเปอร์ปังข้าวโพดชีส

ในส่วนของปังเย็น จัดว่าไม่หวงนมข้นและโอวัลตินเลย
โอเคเลยค่ะ อร่อย แต่ขอติอย่างนึงคือ
"ขนมปัง" มันชิ้นใหญ่มา ไม่กรอบ และยุ่ยๆ ไปหน่อย
ช้อนที่ให้มาก็ไม่สามารถตัดได้เลย ถ้าชอบแบบไม่เอา
ไปอบก่อน ควรทำให้ขนมปังชิ้นเล็กลงหน่อยนึง
จะได้ตักกินง่ายๆ ทางที่ดีอยากให้อบมากกว่าค่ะ

ในส่วนของซดนม ก็ โอเคเลยนะ คือเป็นนมสด พร้อมท๊อปปิ้ง แบบว่าน้ำแข็งหลอด แช่ งืมมมม ก็โอเคนะคะ

ในส่วนของ ซุ๊ปเปอร์ข้าวโพดชีส เหมือนซุปข้าวโพดข้นๆ
และชีสยืดดๆ กินตอนร้อนๆ คืออร่อยเลย
(แต่อันนี้เอากลับบ้านเพราะ คุณแม่ง่วงมากแล้ว555)

โดยรวมถือว่าผ่านเลยนะคะ ร้านนี้มีเอาหลอดไฟมา
ใส่ อิตาเลี่ยนโซดาด้วย แต่ไม่ได้ลอง

ไว้จะไปทานใหม่ ฝากปรับปรุงเรื่องขนมปังนิดนึงเนอะ
อบสักนิด หรือ ทำให้ชิ้นเล็กลง จะเยี่ยมเลยค่ะ